P7_TA(2014)0237

Turvapaikka-, maahanmuutto- ja kotouttamisrahasto ***I

Euroopan parlamentin lainsäädäntöpäätöslauselma 13. maaliskuuta 2014 ehdotuksesta Euroopan parlamentin ja neuvoston asetukseksi turvapaikka- ja maahanmuuttorahaston perustamisesta (COM(2011)0751 – C7-0443/2011 – 2011/0366(COD))

(Tavallinen lainsäätämisjärjestys: ensimmäinen käsittely)

(2017/C 378/69)

Euroopan parlamentti, joka

(1) EUVL C 299, 4.10.2012, s. 108.

(2) EUVL C 277, 13.9.2012, s. 23.

(3) Hyväksytyt tekstit, P7_TA(2013)0020.

Euroopan parlamentin kanta, vahvistettu ensimmäisessä käsittelyssä 13. maaliskuuta 2014, Euroopan parlamentin ja neuvoston asetuksen (EU) N:o …/2014 antamiseksi turvapaikka- , maahanmuutto- ja kotouttamisrahaston perustamisesta, neuvoston päätöksen 2008/381/EY muuttamisesta sekä Euroopan parlamentin ja neuvoston päätösten N:o 573/2007/EY ja N:o 575/2007/EY ja neuvoston päätöksen 2007/435/EY kumoamisesta

LAINSÄÄDÄNTÖPÄÄTÖSLAUSELMAN LIITE

Euroopan parlamentin lausumat

SEUT-sopimuksen 80 artikla:

”Euroopan parlamentti toteaa, että asetus on hyväksyttävä ajoissa, jotta turvapaikka-, maahanmuutto- ja kotouttamisrahasto (jäljempänä ’rahasto’) voidaan panna täytäntöön vuoden 2014 alusta, ja on halukas saamaan aikaan sopimuksen asiassa sekä panee merkille neuvoston taipumattoman asenteen. Euroopan parlamentti on nämä asiat huomioon ottaen hyväksynyt asetuksen tekstin sellaisena kuin se on edellä sovittuna. Euroopan parlamentti toistaa kuitenkin kantansa – josta se on pitänyt kiinni kaikissa tästä asetuksesta käydyissä neuvotteluissa – että rahaston asianmukaiseen oikeusperustaan kuuluu yhteisenä oikeusperustana SEUT-sopimuksen 80 artiklan toinen virke. Tämän oikeusperustan tarkoituksena on varmistaa SEUT-sopimuksen 80 artiklan ensimmäisessä virkkeessä ilmaistun yhteisvastuun periaatteen noudattaminen. Rahasto toteuttaa yhteisvastuun periaatetta erityisesti kansainvälistä suojelua hakeneiden ja saavien henkilöiden siirtoa koskevilla säännöksillä (7 ja 18 artikla) ja uudelleensijoittamista koskevilla säännöksillä (17 artikla). Euroopan parlamentti korostaa, että tämän asetuksen hyväksyminen ei missään tapauksessa rajoita toisen lainsäätäjän käytettävissä tulevaisuudessa olevia oikeusperustoja eikä etenkään SEUT-sopimuksen 80 artiklan käyttöä.”

Siirtäminen:

”Euroopan parlamentin tarkoituksena on edistää siirtämisen asemaa yhteisvastuuvälineenä ja parantaa siirtämiseen liittyviä edellytyksiä, minkä vuoksi se pyytää Euroopan turvapaikka-asioiden tukivirastoa (EASO) yhdessä komission kanssa laatimaan siirtämistä käsittelevän käsikirjan ja kehittämään sitä koskevia menetelmiä kartoitettuaan ensin jäsenvaltioissa sovellettavia hyviä käytäntöjä, mukaan lukien sisäiseen organisointiin sovellettavia järjestelmiä sekä vastaanotto- ja kotouttamisolosuhteita. Siirtämisen tukemiseksi ja siirtotoimien helpottamiseksi osallistuvien jäsenvaltioiden kannalta Euroopan parlamentti pyytää tukivirastoa myös tarjoamaan siirtämistä koskevaa asiantuntemusta ja koordinoimaan komission kanssa siirtämisasioiden asiantuntijaverkostoa, joka voisi kokoontua säännöllisesti pitämään teknisiä kokouksia erityisistä käytännön asioista ja lainsäädäntöön liittyvistä näkökohdista, sekä antamaan tukea turvapaikka-, maahanmuutto- ja kotouttamisrahaston käyttämiselle siirtotoimiin. Euroopan parlamentti pyytää komissiota seuraamaan turvapaikkajärjestelmän kehittymistä ja sitä koskevia parannuksia siirtotoimista hyötyvissä jäsenvaltioissa sekä antamaan asiasta säännöllisesti kertomuksia.”

Neuvoston lausuma

SEUT 80 artikla:

”Neuvosto korostaa yhteisvastuun ja oikeudenmukaisen vastuunjaon periaatetta, jota on Euroopan unionin toiminnasta tehdyn sopimuksen 80 artiklan mukaisesti noudatettava sopimuksen rajavalvonta-, turvapaikka- ja maahanmuuttopolitiikkaa koskevan luvun nojalla annetuissa unionin säädöksissä. Turvapaikka- ja maahanmuuttorahaston perustamisesta annettava asetus sisältää asianmukaisia toimenpiteitä edellä mainitun periaatteen soveltamiseksi. Neuvosto toistaa kuitenkin näkemyksensä siitä, että SEUT 80 artikla ei ole EU:n lainsäädännössä tarkoitettu oikeusperusta. Mainitussa luvussa ainoastaan SEUT 77 artiklan 2 ja 3 kohta, 78 artiklan 2 ja 3 kohta ja 79 artiklan 2, 3 ja 4 kohta sisältävät oikeusperustoja, joiden nojalla asiaankuuluvat EU:n toimielimet voivat antaa EU:n säädöksiä.”

Komission lausumat

SEUT-sopimuksen 80 artikla:

”Komissio kannattaa lopullista tekstiä kompromissin hengessä ja varmistaakseen ehdotuksen välittömän hyväksymisen. Komissio kuitenkin toteaa, että tämä ei vaikuta sen aloiteoikeuteen säädösten oikeusperustan valinnan osalta erityisesti, kun on kyse SEUT-sopimuksen 80 artiklan tulevasta käytöstä.”

Euroopan muuttoliikeverkosto (EMN):

”Komissio kannattaa kompromissin hengessä 23 artiklan lopullista tekstiä, jossa varmistetaan jatkuva rahoitustuki Euroopan muuttoliikeverkoston toimille ja säilytetään sen tämänhetkinen rakenne, tavoitteet ja hallinto 14 päivänä toukokuuta 2008 tehdyn neuvoston päätöksen 2008/381/EY mukaisesti. Komissio kuitenkin toteaa, että tämä ei vaikuta sen aloiteoikeuteen toteuttaa tulevaisuudessa tämän verkoston perustamista ja toimintaa koskevia perusteellisempia tarkastuksia, kuten komission alkuperäisessä 23 artiklaa koskevassa ehdotuksessa todettiin.”